ועדת הכנסת, כנסת 20, פרוטוקול מספר 274, 2017-07-12 09:30

יואב קיש: שלום לכולם, אני מתכבד לפתוח את ישיבת הוועדה.

יואב קיש: מנהלת הוועדה, אתי, לא נמצאת כאן כי היא חולה, אנחנו שולחים לה מפה איחולי החלמה מהירה.

יואב קיש: את הנושא של חוק יסוד נשאיר לסוף הדיון, נתחיל עם הדברים האחרים.

יואב קיש: חילופי חברים בוועדה המשותפת של ועדת החינוך, התרבות והספורט והוועדה המיוחדת לזכויות הילד לדיון בהצעת חוק הכשרות המשפטית והאפוטרופסות (תיקון – שינוי חזקת הגיל הרך).

יואב קיש: יש לנו בקשה של מנואל טרכטנברג להחליף או להסיר אותו מהוועדה.

יואב קיש: לכן, החבר היחיד מהמחנה הציוני הוא איציק שמולי.

יואב קיש: לכן אנחנו מחליפים את חבר הכנסת טרכטנברג עם איציק שמולי, לבקשתו.

יואב קיש: מישהו רוצה להתייחס?

יואב קיש: מי בעד הבקשה?

יואב קיש: מי נגד?

יואב קיש: בעד הבקשה– 5

יואב קיש: נמנעים –אין

יואב קיש: בקשתו של חבר הכנסת טרכטנברג התקבלה פה אחד.

יואב קיש: עבודת הוועדות בפגרת הקיץ

יואב קיש: אנחנו עוברים לנושא הבא – עבודת ועדות הכנסת במהלך הפגרה.

יואב קיש: חברים, יש נוסח לדיון.

יואב קיש: צריך לקרוא אותו?

יואב קיש: אז בבקשה.

<ארבל אסטרחן: יש נוסח לדיון.

<ארבל אסטרחן: כידוע, בהתאם לתקנון הכנסת ועדת הכנסת רשאית להתיר לוועדה לקיים ישיבות בתקופת הפגרה, דרך כלל או במספר שקבעה, ורשאית היא לקבוע תנאים לקיום הישיבות, ובנוסף, קובע סעיף 112(ב) לתקנון שיו"ר הכנסת רשאי גם להתיר לוועדה לקיים ישיבות במקרים מיוחדים לפי דרישת יו"ר הוועדה או הממשלה.

<ארבל אסטרחן: אלה הוראות התקנון.

<ארבל אסטרחן: בהתאם לכך קובעת לפני כל פגרה ועדת הכנסת כללים בדבר עבודת הוועדות בפגרה.

<ארבל אסטרחן: אני אציג עכשיו את מה שמוצע הפעם, שמבוסס על פגרת הקיץ הקודמת: ועדות הכנסת, לרבות ועדות מיוחדות, ועדות משותפות וועדות משנה, רשאיות להמשיך בעבודתן בימי פגרת הקיץ, אולם מספר הישיבות שתקיים כל ועדה לא יעלה על 7.

<ארבל אסטרחן: תכף יש חריגים.

<ארבל אסטרחן: לעניין זה - סיורים של ועדה כמוהם כישיבות הוועדה.

<ארבל אסטרחן: יו"ר הכנסת, כמו שאמרתי, יכול להתיר ישיבות נוספות.

<ארבל אסטרחן: ההגבלה הזאת של ה-7 לא תחול על ועדת הכספים, ועדת החוץ והביטחון, וועדת החקירה החדשה שקמה - - -

דוד ביטן: אני מבקש להוסיף – יש ועדות משותפות.

דוד ביטן: על מי הן חלות?

<ארבל אסטרחן: 7 למשותפת ו-7 לראשית ו-7 לראשית.

<ארבל אסטרחן: זה לא על חשבון.

<ארבל אסטרחן: כל משותפת יכולה לקבל 7.

<ארבל אסטרחן: כך כתוב כרגע.

<ארבל אסטרחן: כל ועדה בפני עצמה.

<ארבל אסטרחן: אז אני ממשיכה – אמרנו שזה לא יחול על כספים, חו"ב וועדת החקירה, וזה גם לא יחול על ועדת הכנסת כשהיא מקיימת ישיבות שקשורות לחקיקה בוועדות אחרות.

<ארבל אסטרחן: אם היא צריכה לדון במיזוג, פטור, חילופים, טענת נושא חדש – זה לא ייכלל במניין בקשר לוועדת ה- - -.

<ארבל אסטרחן: עכשיו יש עוד שני חריגים – ועדת חינוך – בפעם שעברה נתנו להם 10 ישיבות וגם הפעם.

<ארבל אסטרחן: הם מבקשים 10 בגלל פתיחת שנת הלימודים.

<ארבל אסטרחן: ועדת החוקה – בפעם הקודמת נתנו להם 8 וגם הפעם הם מבקשים 8, ואלה החריגים הנוספים.

<ארבל אסטרחן: בחופשה המרוכזת שתתקיים בין 16 באוגוסט ל-31 בו לא תתקיימנה ישיבות ועדות בכלל, למעט ישיבה או סיור של ועדת החינוך, התרבות והספורט בקשר לפתיחת שנת הלימודים, ולמעט ישיבות שאותן יתיר יושב ראש הכנסת באופן חריג.

<ארבל אסטרחן: ישיבות וסיורים בתקופה זו יבואו במניין שציינתי קודם.

<ארבל אסטרחן: לגבי זימון לישיבות בפגרה – כל הודעה תימסר לפחות 4 ימים מראש, ופה אנחנו אומרים שלא כוללים את יום ההזמנה, אבל כן את יום כינוס הישיבה – זה לצורך הבהרה.

<ארבל אסטרחן: אם ישיבה מתכנסת ביום מליאה זה יהיה 3 ימים מראש, ולא 4.

<ארבל אסטרחן: חוץ וביטחון לא יוגבלו במספר הזה של הודעה מראש, אבל הם יצטרכו למסור הודעה מוקדם ככל האפשר.

<ארבל אסטרחן: בוועדת הכנסת – תמיד תימסר הודעה 3 ימים מראש.

<ארבל אסטרחן: הוראה אחרונה – אם רוצים לקיים ישיבות נוספות ביום שבו נקבעה הישיבה או להוסיף נושאים, צריך לעשות את זה בהודעה מראש של 3 או 4 ימים.

<ארבל אסטרחן: עוד הוראה – משך הישיבות לא יחרוג מהמקובל בוועדה.

<ארבל אסטרחן: זאת ההצעה.

ירדנה מלר-הורוביץ: בוקר טוב.

ירדנה מלר-הורוביץ: אני סרקתי את הישיבות של הוועדות בהתאם למתווה הזה, שהיה גם בשנה שעברה.

ירדנה מלר-הורוביץ: אז באמת היו 3-2 ועדות שחרגו, כמובן – באישור מוקדם מיושב-ראש הכנסת, כך שגם ועדת החוץ והביטחון לא ישבה הרבה מעבר, אז אנחנו מברכים על זה, ושתהיה פגרה מוצלחת לכולם – גם למחוקקים וגם לעובדים.

יואב קיש: היה לנו בפגרה הקודמת - - -

<ארבל אסטרחן: נכון, נכון, לגבי חוק השידור הציבורי.

יואב קיש: מה היו התיקונים שעשינו אז?

<ארבל אסטרחן: לא חשבנו ש- - - שם נקבע שאם יש מליאה וביום המליאה צריך לכנס ועדות בקשר ל - - -

יואב קיש: אז למה לא לעשות את זה גם עכשיו?

<ארבל אסטרחן: כי הרעיון הוא לא מראש.

<ארבל אסטרחן: יכול להיות שתהיה מליאה, נגיד, ותעבור איזו הצעת חוק ממשלתית בקריאה הראשונה.

<ארבל אסטרחן: מי אמר שבאותו יום צריך לכנס ועדה לגביה?

יואב קיש: אבל אם יש מליאה שהודיעו עליה מראש לפי כל הנהלים, למה למנוע מוועדות לנצל את הזכות להתכנס באותו יום?

<ארבל אסטרחן: הן צריכות להודיע 3 ימים מראש.

<ארבל אסטרחן: ההקלה פה היא שככלל בפגרה ההודעה היא 4 ימים מראש, ואם ועדה מתכנסת - - - 3 ימים.

יואב קיש: שם מה היתה הבעיה?

יואב קיש: כמה זמן הודענו מראש על מליאה?

<ארבל אסטרחן: שם - - - משהו באותו יום, כי החוק לא הגיע.

<ארבל אסטרחן: מעין בזק כזה, שבדרך כלל לא קורה.

<ארבל אסטרחן: ההקלה כאן היא שאם יש מליאה, אפשר להודיע על ועדה 3 ימים מראש.

יואב קיש: ומה המגבלות של ועדת הכנסת?

יואב קיש: היא כמו כל ועדה?

<ארבל אסטרחן: היא תמיד 3 ימים מראש.

יואב קיש: אבל כמות הישיבות של ועדת הכנסת?

<ארבל אסטרחן: 7, אבל אם היא צריכה להתכנס לצורך - -

יואב קיש: לחקיקות, זה לא ייספר כחלק מה-7?

<ארבל אסטרחן: - - חקיקות אחרות.

יואב קיש: זה לא ייספר כחלק מה-7?

<קריאות: - - -

יואב קיש: חברים, אני רוצה להגיד כך: אנחנו מגדירים פה את נהלי עבודת הכנסת במהלך פגרת הקיץ.

יואב קיש: הנהלים הם נהלים רגילים, כמו שהיו במהלך השנים האחרונות.

יואב קיש: אני רק רוצה להוסיף תיקון אחד שיש, שכרגע לא כתוב, תיקון שיאמר - - - זה ספציפית לגבי ועדת הכנסת.

<ארבל אסטרחן: בקשר לחקיקה שנדונה בוועדה אחרת.

יואב קיש: כן.

יואב קיש: זה בסעיף 2.

יואב קיש: צריך להבין שבמקום הזה, התרעה מראש לא תינתן לחברי ועדת הכנסת, כי זה חלק מהליך החקיקה של אותה ועדה.

יואב קיש: אנחנו צריכים לציין, אולי, שיש מהלך של ועדה אחרת ואז חברי ועדת הכנסת צריכים לדעת ולהכין את עצמם לנוכחות הזאת, יחד עם אותה התראה של אותה ועדה ספציפית.

<ארבל אסטרחן: אז באיזו התראה?

<ארבל אסטרחן: יכול להיות שוועדת הכנסת רוצה לגמור חוק ופתאום מישהו טוען נושא חדש.

יואב קיש: אז בואי נחריג את זה לימי מליאה.

יואב קיש: בימי מליאה ועדת הכנסת יכולה להתכנס בעניינים האלה, בעניינים של חקיקה שמופיעים בוועדות האלה, ללא התראה מראש.

עבדאללה אבו מערוף: במידה ויהיו ימי מליאה.

יואב קיש: ברור.

יואב קיש: הכל זה במידה ויהיו.

יואב קיש: אני אחזור: נתקלנו בעניין הזה בפגרה הקודמת.

יואב קיש: ברגע שמזמנים ימי מליאה, בדרך כלל יש סיבה עקרונית.

יואב קיש: או שזה משהו רק לדיון, או שזה לחקיקה.

יואב קיש: אם זה לחקיקה, ועדת הכנסת באותו יום צריכה להיות פעילה.

יואב קיש: תמיד יהיו נושאים חדשים, וכן הלאה.

יואב קיש: לכן הגדרנו שבימי מליאה, ועדת הכנסת - - -

דב חנין: ימי מליאה שמיועדים לחקיקה.

יואב קיש: לא, אני לא יודע מה יהיה.

יואב קיש: בפגרה, אם יש ישיבת מליאה - - -תראה, אם לא תהיה חקיקה אז אני מסכים אתך לא יהיה היגיון בוועדת הכנסת, גם לא צריך.

יואב קיש: הרי צריך את ועדת הכנסת רק אם יש חקיקה במליאה.

יואב קיש: אתה רוצה להוסיף את ההסתייגות הזו?

יואב קיש: אין לי בעיה.

דב חנין: אני מציע שיהיה כתוב: "ימי מליאה שמכונסים לצורך חקיקה".

<ארבל אסטרחן: בקשר לנושא שבמליאה.

יואב קיש: "לצורך חקיקה" מספיק.

יואב קיש: מה שאומר חבר הכנסת חנין, שאם עולה דיון על המצב בצפון ולא מדובר בחקיקה, אז - - -שמתקיימת בהם חקיקה.

יואב קיש: אם יבקשו, לצורך העניין, פטור מחובת הנחה להליך חקיקה, המשמעות היא שכן צריך להיות במקום הזה.

יואב קיש: זה הכל.

יואב קיש: חברים, אני רוצה להצביע.

יואב קיש: מישהו רוצה להתייחס?

דב חנין: אדוני היושב-ראש, ישנה כאן הוראה שנוגעת לוועדת החקירה הפרלמנטרית.

דב חנין: אני לא בטוח שהסעיף הזה הוא נכון.

דב חנין: אל"ף, אנחנו עדיין נמצאים במהלכה של התלבטות לגבי סמכויותיה וגם חובותיה של ועדת החקירה הפרלמנטרית הזו.

יואב קיש: כן, אני מסכים אתך, אתה לא צריך לדבר יותר.

יואב קיש: היא תיכנס לאותה מגבלה.

יעל גרמן: אדוני, סעיף א.

יעל גרמן: בסדר היום - - -

יואב קיש: אנחנו עוד לא שם.

יואב קיש: עוד לא הצבענו.

יואב קיש: אז הגענו לניסוח שהוסכם.

יואב קיש: אני מעלה לאישור הוועדה את נוסח ההחלטה על עבודות הכנסת בפגרת הקיץ.

יואב קיש: מי בעד?

מרב מיכאלי: אני רוצה לוודא שמה שאמרנו, חזרנו ואמרנו – שזה לא כולל פטורים.

מרב מיכאלי: הסכמות לוועדת הכנסת לתת פטורים.

יואב קיש: אם הממשלה עושה יום מליאה מיוחד והכנסת נערכת ליום מליאה מיוחד, באותו יום מליאה, לטובת חקיקה, ועדת הכנסת תיתן פטור כי זה קשור לחקיקה.

אמיר אוחנה: אבל זה גם כתוב: ,"הגבלה האמורה בסעיף הקטן לא תחול על ישיבות ועדת הכנסת.

אמיר אוחנה: .." - - -

יואב קיש: מי בעד?

יואב קיש: מי נגד?

יואב קיש: מי נמנע?

יואב קיש: בעד – רוב

יואב קיש: נמנעים –אין

יואב קיש: ההצעה התקבלה, תודה.

יואב קיש: <הצעת חוק-יסוד: ישראל – מדינת הלאום של העם היהודי>

יואב קיש: אנחנו עוברים להצעת חוק-יסוד: ישראל – מדינת הלאום של העם היהודי.

יואב קיש: אנחנו פותחים את הנושא לדיון.

יואב קיש: אני אגיד מספר מילים.

אוסאמה סעדי: יו"ר הוועדה שעוד לא הוקמה, יושב כאן בתור – מה?

יואב קיש: בתור היו"ר המוצע לוועדה.

אמיר אוחנה: אני חבר בוועדת הכנסת.

יואב קיש: אנחנו דנים בנושא של הוועדה שתדון בהצעת חוק הלאום.

יואב קיש: הנושא טעון.

יואב קיש: לא מפריעים.

יואב קיש: אני מבקש לקיים פה דיון כהלכה.

יואב קיש: אני אקפיד על זכות הדיבור של כל אחד ואחת מכם, אני מקש לא להפריע.

יואב קיש: חוק יסוד: הלאום, חוק מאוד משמעותי לש חבר הכנסת אבי דיכטר, שאני יכול להגיד לכם את האמת, היה פה גם מאבק פוליטי פנימי גם בקואליציה מי יוביל את החוק הזה.

יואב קיש: החוק הזה יהיה בהובלת הליכוד.

יואב קיש: אנחנו נקים ועדה משותפת לוועדת הכנסת וועדת החוקה.

יואב קיש: זו כוונת הקואליציה.

אוסאמה סעדי: למה?

אוסאמה סעדי: למה?

יואב קיש: אני מסביר.

יואב קיש: הליכוד וראש הממשלה רואים בחוק הזה חוק חשוב מאוד, אנחנו מתכוונים להוביל אותו ובשאיפה להגיע לקריאה ראשונה עוד במושב הזה, אם נצליח.

יואב קיש: אנחנו מאמינים שהוא חוק יסוד מאוד חשוב, גם לטובת המערכת המשפטית וגם לטובת מדינת ישראל, ובעניין הזה הליכוד רוצה להוביל את המערך הזה.

יואב קיש: לכן הוועדה המשותפת הזו תוקם בראשות חבר הכנסת אמיר אוחנה.

יואב קיש: אני רוצה להגיד עוד משהו.

יואב קיש: יו"ר הקואליציה רצה להקים בהתחלה ועדה של 16 חברים.

יואב קיש: אנחנו נצמצם אותה ל-14 חברים, 7 מכל הוועדה, 8 קואליציה 6 אופוזיציה, כך שהיחס ישקף את יחסי הכוחות בכנסת.

יואב קיש: יש פה חלוקה מאוד עדינה בין הסיעות השונות, נדבר על זה גם כן.

יואב קיש: אני רוצה להגיד במסר אחד: אני מאוד סומך על חבר הכנסת אוחנה שהוא יושב-ראש הוועדה, שיעשה עבודה טובה בעניין הזה, יידע לרכז את כל הנושאים, להוביל אותם עם הסכמות.

יואב קיש: המטרה היא להגיע להסכמות רחבות ככל האפשר ובלי לוותר על העקרונות של חיזוק מעמדה של מדינת ישראל כמדינת הלאום של העם היהודי.

יואב קיש: אני פותח את הנושא לדיון.

דוד ביטן: לפני כן, אם אפשר.

דוד ביטן: הוועדה בעקבות פנייה של היועץ המשפטי של הכנסת שאמר שההפרש גדול מדי, אז הקטנו את זה ל 14-7 מכל ועדה, ויש שינוי קטן בשמות.

יואב קיש: אני אקרא את ההצעה שמונחת.

דוד ביטן: ההצעה לא רלבנטית.

יואב קיש: למה?

דוד ביטן: אם זה מוקטן ל-14.

יואב קיש: טעו במספר, הטעות היא במספר.

יואב קיש: השמות מעודכנים.

יואב קיש: אני אקרא את ההחלטה.

עבדאללה אבו מערוף: את ההצעה.

יואב קיש: הצעה להחלטה.

יואב קיש: הצעת חוק-יסוד: ישראל – מדינת הלאום של העם היהודי, פ/1989.

יואב קיש: העברה מוועדה לוועדה.

יואב קיש: ביום י"ד באייר, התשע"ז, 10.5.2017 החליטה הכנסת להעביר לוועדת החוקה, חוק ומשפט את הצעת חוק-יסוד: ישראל – מדינת הלאום של העם היהודי לשם הכנתה לקריאה ראשונה.

יואב קיש: מוצע להעביר הצעה לדיון בוועדה המשותפת לוועדת הכנסת וועדת החוקה, חוק ומשפט, בראשות ועדת הכנסת.

יואב קיש: ההצעה לדיון על הפרק: הוועדה תהיה בת 14 חברים, 7 חברים מכל ועדה, לפי ההרכב הבא: מטעם ועדת הכנסת: חבר הכנסת אמיר אוחנה יכהן כיושב-ראש, רוברט אילטוב, אברהם נגוסה, יואב בן צור, איילת נחמיאס ורבין, מיקי זוהר, יואל חסון.

יואב קיש: מטעם ועדת החוקה, חוק ומשפט: טלי פלוסקוב, יעל גרמן, ניסן סלומינסקי, אורי מקלב, ציפי לבני, מיכל רוזין, אוסאמה סעדי.

יואב קיש: שני נושאים על הפרק שיש דיון בהם - - -

מרב מיכאלי: לא - - -

יואב קיש: אמרתי לך שאני אשתדל.

יואב קיש: חברת הכנסת מרב מיכאלי בכלל יש ויכוח אם אתם מקבלים 3 חברים או 2, ואנחנו בוויכוח הזה כרגע.

יואב קיש: אני רוצה להגיד לסדר העניין: מבחינת הקואליציה, אני לא מכיר שיש איזו בעיה באיוש הזה.

יואב קיש: אין בעיה.

יואב קיש: מבחינת האופוזיציה יש שני נושאים על הפרק שהם בעיתיים - - -

דב חנין: לא, יש הרבה נושאים.

יואב קיש: חוץ מהוועדה עצמה, את זה אני שם בצד.

אחמד טיבי: אנחנו מדברים על ההרכב.

דב חנין: אנחנו מדברים על הכל.

יואב קיש: אל"ף אנחנו נדבר על הכל, חס וחלילה שלא ישתמע כאילו שאני מנסה להסתיר, אבל אני מבין את האופוזיציה, בהנחה שהקואליציה תפעיל את כוחה בוועדה, עדיין גם לגבי ההרכב יש נושאים שכדאי לדבר עליהם.

אוסאמה סעדי: יש לי הצעה לסדר.

אוסאמה סעדי: אין סמכות לוועדת הכנסת לקיים את הדיון הזה.

אוסאמה סעדי: סעיף 100 לתקנון הכנסת קובע מה הן הוועדות הקבועות ותחומי ענייניהן.

אוסאמה סעדי: סעיף קטן (6) קובע שאחת מהוועדות הקבועות היא ועדת החוקה.

אוסאמה סעדי: ועדת החוקה דנה בעניינים אלה: חוקת המדינה.

אוסאמה סעדי: חוקי יסוד, חוקים וסדרי משפט.

דוד ביטן: אז עושים ועדה משותפת.

אוסאמה סעדי: תכף אני אגיע לוועדה המשותפת.

יואב קיש: זו לא הצעה לסדר.

אוסאמה סעדי: מליאת הכנסת הציעה להעביר את הצעת החוק של חבר הכנסת אבי דיכטר בטרומית לוועדת החוקה, לא לוועדה משותפת.

אוסאמה סעדי: לכן אני אומר שוועדה משותפת, סעיף 110 שדן בה, אומר: "ניתנה בחיקוק סמכות לוועדה משותפת לכמה ועדות תבחר ועדת הכנסת את חברי הוועדה המשותפת".

דוד ביטן: לא קשור.

דוד ביטן: בחיקוק יש, אבל גם לא בחיקוק.

דוד ביטן: בחיקוק זה חובה.

יעל גרמן: אבל ברגע שזה הועבר לוועדת החוקה - - -

<קריאות: - - -

עיסאווי פריג': - - -

יואב קיש: אני אענה לך.

אוסאמה סעדי: במליאה העבירו את זה לוועדת החוקה.

אוסאמה סעדי: תחזרו למליאת הכנסת.

דוד ביטן: זו טענה לא נכונה.

דוד ביטן: כשיש לך חיקוק אתה חייב.

דוד ביטן: כשאין לך חיקוק - - -

רויטל סויד: אבל זה הרבה מעבר.

רויטל סויד: ועדת החוקה היא היחידה שיש לה סמכות לדון בזה.

יואב קיש: חברים, הדיון נגמר בזה הרגע.

עיסאווי פריג': - - -

יואב קיש: אני קורא לך לסדר פעם ראשונה, עיסאווי.

דוד ביטן: - - -

יואב קיש: דוד, אני קורא לך לסדר פעם ראשונה.

יואב קיש: די.

יואב קיש: מה זה, גנון פה?

יואב קיש: אנחנו רוצים להתייחס עניינית למה שאמר חבר הכנסת אוסאמה סעדי.

יואב קיש: מספיק.

יואב קיש: ראשית, החוק הזה כמו כל חוק אחר עבר במליאה, אתה צודק, לוועדת החוקה.

יואב קיש: לפני שהתחילו לדון בו היתה בקשה לשינוי ועדה.

אוסאמה סעדי: מי?

אוסאמה סעדי: מי - - -

יואב קיש: אני הגשתי בקשה.

יואב קיש: וכמו כל חוק אחר החוק הזה מגיע לוועדה הזו לקבוע לאיזו ועה זה יילך.

אוסאמה סעדי: - - -במליאה?

יואב קיש: ברור.

יואב קיש: זו לא פעם ראשונה, מה אתה מתפלא.

יואב קיש: עכשיו אני אתן ליועצת המשפטית להציג את זה.

<ארבל אסטרחן: אין ספק, מדובר פה בחוק יסוד שהוא לא סתם, חוק יסוד מאוד חושב ומשמעותי.

יואב קיש: אני מבקש לא להתייחס ספציפית להחלטה, אלא להאם התהליך שזה הגיע לוועדת הכנסת להצבעה הוא תקין לפי התקנון או לא.

יואב קיש: תכף נפתח את הדיון, אנחנו מדברים קודם ברמה העקרונית.

<ארבל אסטרחן: - - - ולכן אין ספק שהסעיף שאותו ציטט חבר הכנסת סעדי, סעיף 100 לתקנון שאומר שהנושא מצוי בסמכות ועדת החוקה זה נכון, אבל כמו שאתם יודעים היטב, הוועדה הזו באופן יום יומי, כל שבוע דנה בבקשות להעביר הצעות מוועדה לוועדה - -

אוסאמה סעדי: חוקי יסוד.

<ארבל אסטרחן: - - גם כאשר הבקשה להעברה לא תלך בהכרח לוועדה המתאימה לפי התקנון, יכולים תמיד להמליץ, לפי התקנון והתקדימים.

<ארבל אסטרחן: אנחנו, כמובן - - -

אחמד טיבי: מה ההמלצה שלך?

<ארבל אסטרחן: אמרתי מה ההמלצה.

<ארבל אסטרחן: ברור שהחוק שייך לוועדת החוקה - - -

אחמד טיבי: שמעת, ביטן?

<קריאות: - - -

<ארבל אסטרחן: הסעיף שנאמר – "ניתנה בחיקוק סמכות לוועדה המשותפת" – אינו הסעיף הרלבנטי, 110(א), אלא דווקא 110(ב) שמדבר על כך שאם ועדת הכנסת החליטה להעביר הצעת חוק לוועדה משותפת היא תבחר את חברי הוועדה במספר שווה משתי הוועדות.

דוד ביטן: טיבי, שמעת?

<קריאות: - - - לכן ועדת הכנסת מוסמכת - - -

<קריאות: - - -

<ארבל אסטרחן: כפי שאמרתי, ועדת הכנסת מוסמכת לדון בבקשתו של יו"ר הוועדה להעברת ההצעה, על אף שהתוצאה המתבקשת היא בעייתית.

מרב מיכאלי: היא מה?

רויטל סויד: היא רעה חולה.

רויטל סויד: היא רעה חולה.

דוד ביטן: אבל ועדת החוקה היא חלק מהוועדה המשותפת.

יואב קיש: הדיון האם ובאיזה ועדה יקרה בדיון עכשיו.

יואב קיש: עד עכשיו דנו האם לוועדת הכנסת יש סמכות.

אוסאמה סעדי: אני אבקש חוות דעת של היועץ המשפטי של הכנסת.

<ארבל אסטרחן: אני מודיעה: היא מוסמכת - - -

יואב קיש: אנחנו פותחים את הדיון על ההצעה.

יואב קיש: אני רוצה להתייחס, ואני מבין שיש הרבה טענות גם כלפי ההחלטה בכלל על ועדה משותפת.

יואב קיש: אנחנו נקשיב להן ונדון בהן.

יואב קיש: רגע אחד אני שם בצד, אני מתחיל להגיד את מה שהתחלתי ואתה עצרת אותי, זה לגבי המבנה המוצע, שיש בו שתי נקודות שאני חושב שמבחינת האופזזיציה צריך להתייחס.

יואב קיש: ששת חברי האופוזיציה מורכבים מ-3 חברים מהמחנה הציוני, חבר אחד לרשימה המשותפת – שזו בעיה אחת.

יואב קיש: טוענים חברי הוועדה המשותפת שהיחס הנכון הוא 2:2 בעניין הזה.

יואב קיש: יש לנו נציגה, חברת הכנסת רוזין ממרצ, למרות שכביכול הם קטנים מדי בכדי לקבל היה לנו חשוב שיהיה נציג מכל סיעה, ויכול להיות שזה חלק מהוויכוח.

יואב קיש: אם תגידו שאתם רוצים נציג מהמשותפת במקום מרצ, יכול להיות - - -

עבדאללה אבו מערוף: לא, לא.

יואב קיש: אוקיי, וכמובן נציג של יש עתיד.

יואב קיש: יש עוד נושא, ודיברתי אתך, חברת הכנסת מרב מיכאלי.

יואב קיש: הגעתי לפתרון עם מפלגת כולנו.

יואב קיש: אמרתי שאני עושה את זה מאילוצים ולא בגלל - - - בגלל שכמעט כל החברים מוועדת החוקה – אני לא יכול להחליף את הסיעות שלהם בוועדת הכנסת.

יואב קיש: הפתרון שהגעתי אליו זה שבמקום חברת הכנסת פלוסקוב אני אשים את חברת הכנסת רויטל סויד ובמקום את איילת נחמיאס ורבין נשים את רועי פולקמן.

דוד ביטן: לא, לא הסכמתי.

דוד ביטן: טלי פלוסקוב תישאר בוועדה.

יואב קיש: אז זה נושא שגם צריך לבדוק.

דוד ביטן: טלי פלוסקוב תישאר.

יואב קיש: אם לא תגיעו להסכמה נצביע על נוסח כפי שהוחלט בוועדה.

יואב קיש: אני פותח את הדיון לפי רשימת הדוברים.

יואב קיש: אמרתי – כמובן שיש ויכוח עקרוני אם בכלל נכון להקים את הוועדה הזו.

דב חנין: אדוני היושב-ראש, אני מוכן להשתדל להיות קצר, אם אווירת הקרקס בוועדה קצת תירגע, כי אנחנו עוסקים בנושא מאוד רציני.

דב חנין: אני מבקש את תשומת לבך.

דב חנין: אנחנו עוסקים בשאלה מאוד מאוד חשובה, יש בעיה בכנסת הזו אבל הגענו לנקודת קצה.

דב חנין: המשחק שלכם בוועדות הכנסת הופך לגמרי בלתי אפשרי.

דב חנין: יואב, אם אתה לא רוצה לנהל דיון, אל תנהל דיון.

דב חנין: זו לא צורה.

דב חנין: יש בעיות בקואליציה?

דב חנין: תפתרו אותן אחרי הישיבה.

<קריאות: - - -

יואב קיש: כן, בבקשה.

דב חנין: כשהתכוונתי לאווירת קרקס התכוונתי בדיוק לזה.

דב חנין: אני אומר לך אדוני היושב-ראש: המשחק שלכם בוועדות הכנסת הופך להיות בלתי אפשרי.

דב חנין: עכשיו אתם מתעסקים לא רק בוועדות הכנסת אלא גם לחוקי יסוד.

דב חנין: אני לגמרי מצטרף לטענתו המשפטית של חברי, חבר הכנסת אוסאמה סעדי, כדאי לקרוא לחבר הכנסת ביטן עוד פעם לסדר - - -

יואב קיש: הוא דווקא בשקט עכשיו.

יואב קיש: זה המחנה הציוני שעושים רעש מאחוריו.

יואב קיש: זה מפריע לחברים שלכם.

רויטל סויד: רגע, רוצים לפתור לך את הבעיה.

יואב קיש: אז תצאו החוצה ותסגרו את זה, זה מפריע לדיון.

דב חנין: אתחיל מההתחלה.

דב חנין: המשחק שלכם בוועדות הכנסת הגיע לרמה בלתי אפשרית.

דב חנין: כרגע אתם משחקים בוועדה בעניין של חוקי יסוד.

דב חנין: אני מצטרף לטענתו המשפטית של חבר הכנסת אוסאמה סעדי שהגדרה של סמכויות של עיסוק בחוקי יסוד בוועדה החוקה, חוק ומשפט גוברת על סמכויותיה של ועדת הכנסת – זו טענה שאנחנו נצטרך לברר אותה.

דב חנין: אני שם את הטענה הזו כרגע בצד כדי להמשיך ולומר שהרצון הפוליטי של בנימין נתניהו להתרחק מבגין ולהרחיק את בגין, אל מצדיק מהלכים כאלה.

דב חנין: אתם רוצים גם להרחיק את חבר הכנסת בני בגין מהדיון הזה- -

דוד ביטן: נתניהו לא קשור לזה.

דוד ביטן: זו החלטה שלי.

יואב קיש: אין קשר לבגין בעניין הזה.

דב חנין: - - וגם להתרחק מהדרך של מנחם בגין.

עיסאווי פריג': זה נכון.

דב חנין: אתם גם מרחיקים את בני בגין ומתרחקים ממנחם בגין.

דוד ביטן: תן לי לענות לו.

דב חנין: המהלך הזה הוא מאוד מאוד חשוב, מכיוון שאנחנו עוסקים בשינוי חוקתי מבני.

דב חנין: אתם עושים מהלך, בגדול, שמעביר את היהודיות של המדינה לרמת הזהות, ואת הדמוקרטיה לרמת המשטר.

דב חנין: השינוי הזה הוא שינוי מהפכני בסדרים הקונסטיטוציוניים של מדינת ישראל, ואם שינוי כזה לא נידון בוועדת החוקה אין בכלל צורך בוועדת החוקה.

דב חנין: תבטלו את ועדת החוקה.

דוד ביטן: זה לא נכון, ועדת החוקה גם חברה בוועדה הזו.

דב חנין: אני רוצה לומר לכם, עמיתי חברי הכנסת.

דב חנין: שינוי של סנטימטר במשטר החוקתי הוא שינוי של קילומטרים במציאות, שינוי של קילומטרים במציאות.

דב חנין: עכשיו אני יודע שנתניהו מוכר לאנשים שונים את אותה סחורה.

דב חנין: לימין הקיצוני הוא אומר – הנה, זה חוק שמחליש את הדמוקרטיה, לחרדים הוא אומר – הנה, זה חוק שמשנה את הסטטוס קוו לטובת הזהות הדתית של מדינת ישראל.

דב חנין: האמת היא שאף אחד מאתנו לא יודע מה התוצאה של השינוי הדרמטי הזה.

דב חנין: אני אומר לכם – השינוי הזה, המשמעות שלו היא הפתעה.

דב חנין: אני יודע מה שאמרו לחרדים – הדבר הזה בעצם מחזק את האופי הדתי של המדינה.

דב חנין: אבל אני רוצה לומר לך, אדוני היושב-ראש.

דב חנין: יכול להיות שהתוצאה היא להכניס את היהודיות של המדינה לארון ספרי הקודש ולהחזיק את הדמוקרטיה במישור המשטרי, ויכול להיות שהתוצאה תהיה בדיוק הפוכה למה שמוכרים לחרדים, גם זה יכול להיות.

דב חנין: אבל כדי לקיים את הדיון הזה ברמה הרצינית אי אפשר לקיים אותו באיזושהי ועדה אד הוק שנתפרת לפי הצרכים הקואליציוניים.

דב חנין: צריך לנהל אותו בוועדה שהיא מוכשרת לתפקיד הזה בתהליך שהוא מתאים ל - - -הקונסטיטוציוני.

יואב קיש: תודה רבה.

דב חנין: משפט אחרון.

דב חנין: עם כל הכבוד לכל דבר, שינוי חוקתי לא יכול להיות עוד ספין בגלל ההסתבכות של פרשת הצוללות.

דוד ביטן: אני שמח שנציג המפלגה הערבית מדבר על דמוקרטיה.

דב חנין: יש לרשימה הזו שם – הרשימה המשותפת.

אחמד טיבי: מה הקשר בין דב חנין למדינה ערבית?

אחמד טיבי: הוא אזרח ישראלי.

דוד ביטן: גם אין קשר לצוללות.

דוד ביטן: מה הקשר?

יואל חסון: דוד, אתה קרוב למדינה ערבית הרבה יותר מדב חנין.

דוד ביטן: קודם כל, ועדת החוקה היא קודם כל חלק מהוועדה הספציפית הזאת.

דוד ביטן: לגבי בגין, אף אחד לא מתרחק מבגין.

דב חנין: איפה הוא?

דב חנין: חבר בוועדת החוקה, לאן הוא נעלם?

דוד ביטן: יש היום עמדה של סיעת הליכוד, של 29 חברים מתוך 30.

דוד ביטן: בגין הגיש הצעת חוק שתואמת יותר את מה שאתה חושב.

יעל גרמן: את מה שהרוב חושב.

דוד ביטן: אנחנו הרוב.

דוד ביטן: גם בכנסת וגם במדינה.

דוד ביטן: לכן, במצב הזה אי אפשר לתת לכם יתרון יחסי מכלום.

דוד ביטן: לכן הוא לא חבר בוועדה, זה הכל.

דוד ביטן: ואני מציע שתיכנס לצוללת.

רויטל סויד: אני רוצה שאנחנו נקשיב שנייה למשפטים שאתם זרקתם פה הבוקר.

רויטל סויד: איך אמרתם?

רויטל סויד: הליכוד רוצה להוביל את המהלך, ו "מה זה משנה אם זה חוק יסוד" - - -

יואב קיש: את זה לא אמרנו.

רויטל סויד: חד משמעית, ביטן אמר.

דוד ביטן: לא אמרתי.

רויטל סויד: עלי אפשר להגיד הכל רק לא שאני לא מדויקת.

רויטל סויד: מה זה משנה אם זה חוק יסוד או לא חוק יסוד, וזה משקף את הכל.

דוד ביטן: מי אמר?

יואב קיש: היא אומרת שאתה, אני לא יודע.

רויטל סויד: את הזלזול שלכם לא רק בבית המשפט העליון, לא רק בשלטון החוק אלא גם בחוקי יסוד, וזה דבר אחד, ואת העובדה שאתם רוצים להוביל מהלך ולא אכפת לכם לדרוס כלום – לא את החקיקה, לא את התקנון, לא את ה - - - ולא שום דבר.

יואב קיש: ממש לא נכון.

רויטל סויד: כי כשאתה קורא את תקנון הכנסת, וכשאתה מסתכל על סעיף 100 ואתה רואה באיזה חוקים יכולה ועדת הכנסת לדון, אתה רואה במפורש שוועדת הכנסת יכולה לדון בתקנון הכנסת?

רויטל סויד: לא.

רויטל סויד: עניינים הנובעים ממנו?

רויטל סויד: לא.

רויטל סויד: חסינות חברי הכנסת?

רויטל סויד: לא.

רויטל סויד: בקשות לקביעה ולנטילתה של החסינות?

רויטל סויד: לא.

רויטל סויד: סדרי הבית?

רויטל סויד: לא.

רויטל סויד: המלצות על הרכב הוועדות הקבועות והוועדות לעניינים מסוימים, ויושבי הראש שלהם?

רויטל סויד: תיחום ותיאום עבודות הוועדות, העברת - - -

יואב קיש: אבל זה בדיוק מה שאמר חבר הכנסת אוסאמה סעדי שאנחנו לא יכולים לדון עכשיו, ואנחנו בהחלט יכולים.

רויטל סויד: אני לא אומרת לא לדון עכשיו.

רויטל סויד: ברגע שפנית – ניחא, תיהנה מהספק שאפשר לדון.

רויטל סויד: בואו נלך למהות ובמהות אתם, כילוד, רוצים להשתלט על הוועדה הזו, ואתם כליכוד, לא מעניין אתכם מחוקי יסוד.

רויטל סויד: בעוד שוועת החוקה היא הוועדה היחידה שיכולה לדון בחוק כזה, כי ועדת החוקה דנה בחוקת המדינה ובחוקי יסוד - - -

דוד ביטן: אבל היא חברה בוועדת החוקה.

יואב קיש: בגלל זה זו לא ועדת הכנסת.

יואב קיש: זו ועדה משותפת לוועדת הכנסת וועדת חוקה, מה לעשות?

רויטל סויד: יש גבול לכמה אפשר למתוח את החבל, לכמה אפשר לזלזל בדברים המהותיים.

רויטל סויד: איך אמרה היועצת המשפטית?

רויטל סויד: היא אמרה שזה בעייתי ו - - - אבל פה אנחנו מדברים על חוק יסוד, אנחנו מדברים על אחד החוקים המהותיים ביותר לא רק למדינת ישראל, לחברה הישראלית.

רויטל סויד: אי אפשר לעקוף בשום דרך וצורה שהיא, אי אפשר את הזלזול הזה שאתם מפגינים בכל מה שקשור למערכת המשפט ובכלל לחקיקה, אי אפשר לעשות את זה על החוק הזה.

רויטל סויד: לכן אין סמכות לוועדה - - -

דוד ביטן: אתם מזלזלים במדינת ישראל.

יואב קיש: אל תפריע.

יואב קיש: ביטן, די.

רויטל סויד: - - מזלזל בהכל, וזה משקף.

רויטל סויד: חוק יסוד: הכנסת - - - אין סמכות לוועדה המשותפת לדון בחוק הזה.

דוד ביטן: ניתנה תשובה על זה.

אוסאמה סעדי: אני, כמובן, חוזר על הטענה המקדמית שלי ואני כן מבקש ועומד על זה שאנחנו נקבל חוות דעת של היועץ המשפטי לכנסת, ואני אומר לכם – אנחנו הולכים על זה לבג"ץ.

אוסאמה סעדי: אתם לא לומדים שום דבר ממה שקרה בכנסת הזו.

אוסאמה סעדי: גור, אתה יושב פה, אתם לא לומדים ממה שקרה בחוק מיסוי דירה שלישית.

אוסאמה סעדי: אתם פשוט דורסים כל הליך תקין.

אוסאמה סעדי: אם אתם, הייעוץ המשפטי לכנסת, לא תעמדו על המשמר אז יקרה מה שקרה בחוק מיסוי דירה שלישית שתקוע.

אוסאמה סעדי: מרוב שהזדרזו נתקעו, וזה עדיין בבג"ץ, זה לא עבר.

דוד ביטן: אין קשר בין הדברים.

אוסאמה סעדי: יש קשר כי אתם פה גם דורסים חוקי יסוד.

אוסאמה סעדי: מדובר באחד החוקים החשובים ביותר ובגלל בעיות של אגו, בגלל בעיות של קואליציה, אתם לא רוצים להשאיר את זה בוועדת החוקה.

אוסאמה סעדי: אתם מצרפים את ועדת הכנסת על מנת לתת את תפקיד היושב-ראש לליכוד, ולא לבית היהודי.

יואב קיש: יכולנו לעשות את זה גם בחוקה.

אוסאמה סעדי: כשאנחנו מדברים על חוקי יסוד חשובים ביותר, כשאתם רוצים לשנות את המשטר.

יואב קיש: לא זו הסיבה.

אוסאמה סעדי: נתניהו נתן לכם הוראה וגם לעמיר, לסיים את זה תוך שבועיים.

יואב קיש: אמרתי בשאיפה.

יואב קיש: בשאיפה לקריאה ראשונה.

דוד ביטן: לא בטוח שזה יהיה.

אוסאמה סעדי: אני מזכיר לכם – אין עדין נוסח.

אוסאמה סעדי: אתם עכשיו עובדים על נוסח.

רויטל סויד: אתה לא מבין?

רויטל סויד: הם רוצים להראות לאלקטורט שלהם - - -

אוסאמה סעדי: לא לקום ולא יהיה שאתם תשנו משטר חוקתי על רוב יהודי, בלי להתחשב ב-20% של האוכלוסייה.

יעל גרמן: קשה להמעיט בחשיבותו של החוק הזה.

יעל גרמן: זה אולי החוק החשוב ביותר מאז - - -

דוד ביטן: יש לכם 23 מדינות.

אוסאמה סעדי: אתה רוצה שנלך?

אוסאמה סעדי: תחזרו מאיפה שבאתם.

יואב קיש: אתם מפריעים לחברת הכנסת גרמן.

יעל גרמן: ביטן, אתה חייב לחזור בך.

אוסאמה סעדי: ביטן, אתה חייב לחזור בו.

אוסאמה סעדי: אמירה אומללה.

יואב קיש: נמאס לי משיטת ההתנהלות הזו.

יואב קיש: מעכשיו כל אחד שמפריע ומדבר שלא בזמן, יוצא החוצה.

אחמד טיבי: ביטן צריך להתנצל על מה שהוא אמר.

יואב קיש: קריאה ראשונה, טיבי.

עיסאווי פריג': - - -

יואב קיש: לא שמעתי כלום כי אתם צועקים.

יואב קיש: עיסוואי יש לך קריאה ראשונה.

עיסאווי פריג': נו, באמת.

יואב קיש: היה פה רעש נוראי, כלום לא שמעתי.

יואב קיש: די, א אפשר ככה להתנהל.

יואב קיש: אף אחד שלא יפריע כי מי שיפריע ייצא החוצה.

יואב קיש: נמאס לי מההתנהלות הזאת.

יעל גרמן: אני רוצה שכן תשמע.

יעל גרמן: ביטן אמר: יש לך 23 מדינות.

אחמד טיבי: הוא אמר לאוסאמה.

אחמד טיבי: בגלל הערה על חוק.

יעל גרמן: אני חושבת שזו הערה חמורה מאוד.

יעל גרמן: מהיכרותי עם ביטן הוא יכול לחזור בו.

יואב קיש: אז אני אגיד לך רגע, חברת הכנסת גרמן.

יואב קיש: אנחנו לא דנים עכשיו במה שביטן אמר.

יואב קיש: אם ביטן ירצה - -

דוד ביטן: - - -

יואב קיש: - - ביטן, אתה מפריע.

יואב קיש: אם הוא ירצה הוא יתייחס לזה, ואם לא, את מוזמנת להגיש לוועדת האתיקה.

יואב קיש: ביטן יכול להגיד מה שהוא רוצה.

דוד ביטן: זה לא שאני - - -זו המדינה היהודית.

דוד ביטן: זה מה שהתכוונתי.

יואל חסון: והדמוקרטית.

דוד ביטן: יהודית אמרתי.

יואב קיש: ביטן, אני קורא לך לסדר פעם ראשונה.

יעל גרמן: זה הוא חוק היסוד החשוב ביותר שאנחנו נחוקק בכנסת הזאת.

יעל גרמן: אני זוכרת מהכנסת ה-19 והכנסת ה-20, אבל אין לי ספק שהוא במהלך השנים האחרונות – זה הוא החוק החשוב ביותר.

יעל גרמן: במשך השנים האחרונות ניסו להימנע מלדון בו, ולא בכדי.

יעל גרמן: הבינו מה הוא טומן בחובו.

יעל גרמן: הבינו שלמעשה זה הוא שינוי אופיה של מדינת ישראל, זה הוא משהו שיורד לשורשה של התרבות, של האמונה, של מגילת העצמאות.

יעל גרמן: זה למעשה שינוי של מגילת העצמאות.

עבדאללה אבו מערוף: ביטול, ביטול.

יעל גרמן: לכן, כאשר באים לדון בחוק כל כך חשוב אי אפשר להתחיל אותו ברגל שמאל כאשר יועצת משפטית אומרת שהתוצאה שאנחנו עומדים להגיע אליה היא תוצאה גרועה, היא השתמשה במילה יותר חמורה שאני לא זוכרת, אבל זו המשמעות שלה.

יואב קיש: תודה.

יעל גרמן: לא, אני לא סיימתי.

יעל גרמן: לכן, להערכתי, קודם כל אנחנו צריכים להחזיר את זה לוועדת החוקה.

יעל גרמן: זה המקום.

יעל גרמן: לא משנה מי אתם רוצים שיעמוד בראש או אם אתם לא רוצים שבני בגין יהיה שובר השוויון ואולי הוא יצביע על פי מצפונו ולא על פי הוראה.

יעל גרמן: החוקה זה המקום שהחוק הזה צריך להידון.

יעל גרמן: אתם מתחילים החוק החשוב ביותר בכנסת הזו ובכנסות אחרות ברגל שמאל, וזה לא ראוי.

יעל גרמן: עוד הערה פרוצדוראלית, לא יכול להיות של-29 חברי כנסת יהיו רק 3 נציגים.

עבדאללה אבו מערוף: עצם האמירה שהליכוד רוצה להוביל את המהלך – עד מתי?

עבדאללה אבו מערוף: עד מתי הליכוד יוביל?

אמיר אוחנה: עד שאתם תיבחרו.

עבדאללה אבו מערוף: אנחנו ניבחר.

עבדאללה אבו מערוף: אנחנו ניבחר, אחי היקר אמיר.

עבדאללה אבו מערוף: אתה יודע את זה טוב.

עבדאללה אבו מערוף: עד מתי?

עבדאללה אבו מערוף: עוד 10 שנים?

עבדאללה אבו מערוף: 20 שנה?

עבדאללה אבו מערוף: חצי מהכיבוש – עד מתי?

עבדאללה אבו מערוף: מה הלאה?

עבדאללה אבו מערוף: חוקק החוק הזה, והוא הרס של כל הדמוקרטיה.

עבדאללה אבו מערוף: והנה, היועצת המשפטית אמרה – זו דורסנות.

עבדאללה אבו מערוף: לא אוסיף עוד דברים.

עבדאללה אבו מערוף: החוק הזה חייב להיות רק בוועדת החוקה.

עבדאללה אבו מערוף: אין מקום אחר.

עבדאללה אבו מערוף: למה לא ועדה משותפת של חינוך וטכנולוגיה, או של הבריאות ועבודה, או אני לא יודע מה עוד?

עבדאללה אבו מערוף: אפילו המהלכים החוקתיים של קביעת ועדות אינם נכונים, כי זה בניגוד לתקנון הכנסת.

עבדאללה אבו מערוף: קודם כל, ועדה משותפת צריכה להיות שוויונית.

עיסאווי פריג': אל"ף, ראשית כל אני מצטער לשמוע חבר הכנסת ביטן שנותן צ'פחות וחיבוקים לנו, על שמאל ועל ימין אבל מדי פעם האמת יוצאת לו מן הפה.

עיסאווי פריג': זה מה שאמרת, דוד, זה יירשם להמון זמן.

עיסאווי פריג': אתה מעמיד פנים ונותן צ'פחות, אבל האמת יוצאת לך מדי פעם.

עיסאווי פריג': אתה צריך לחזור בך ממה שאמרת.

דוד ביטן: אבל אמרתי.

עיסאווי פריג': תחזור בך ממה שאמרת.

עיסאווי פריג': אתה משחק אותה לא נכון.

דוד ביטן: אני אסביר.

עיסאווי פריג': מה שקורה בכנסת ה-20, אמיר אוחנה – אתה, שנבחרת לייצג מיעוט, את הלהט"בים - - -

אמיר אוחנה: אני נבחרתי על ידי נציגי מחוז תל אביב.

עיסאווי פריג': מי שהוא נציג מיעוט שיירשם לך שאתה, אמיר אוחנה שם נרדף לאפליה ולגזענות.

אמיר אוחנה: אתה פיטרת מאמן כדורגל כי הוא הומו.

אמיר אוחנה: אתה תטיף לי?

אמיר אוחנה: באמת.

אמיר אוחנה: אתה אחד ההומופובים בחדר הזה.

עיסאווי פריג': אני מטיף לך כי אתה יורה לעצמך ברגל.

עיסאווי פריג': דבר שלישי, חברים.

עיסאווי פריג': ועדות הקרקס שהגיעו לשיא חסר תקדים בכנסת ה-20.

עיסאווי פריג': כל נושא שאתם רוצים לקדם אתם מקימים ועדה מיוחדת, ועדת קרקס.

עיסאווי פריג': אתם רומסים את כל כללי המשחק הדמוקרטיים ואתם - - - אני מבין את אפקט גבאי שמכניס אתכם ללחץ ומכניס את ראש הממשלה ללחץ.

עיסאווי פריג': הוא רוצה תוך שבועיים להביא נושא, title לבחירות.

עיסאווי פריג': היה "נוהרים" ועכשיו – חוק הלאום.

עיסאווי פריג': תגידו לי, חברים.

עיסאווי פריג': אני לא רואה את נציג כולנו כאן.

עיסאווי פריג': כולנו, נטו – ברחו.

עבדאללה אבו מערוף: וכבר מוציאים את טלי פלוסקוב מהוועדה.

עיסאווי פריג': עכשיו נגיד להם כולנו גזענות.

עיסאווי פריג': תגידו לי חקיקה שאומרת שאין שוויון בין אזרחיה – האם זו לא חקיקה גזענית?

עיסאווי פריג': אנחנו מדברים על חוק יסוד, וועדת הכנסת ועדה פוליטית, ואתה נמצא כקבלן ביצוע.

עיסאווי פריג': העיקר שבעל הבית ייתן לך צ'פחות ויקדם אותך.

עיסאווי פריג': זה מה שמעניין אותך.

עיסאווי פריג': אתה לא נכנס למהות.

עיסאווי פריג': אתה קבלן ביצוע לעוד הרס מוסרי ודמוקרטי במדינה.

עיסאווי פריג': אתה וביטן מתחרים ביניכם - - -

יואב קיש: לא, אין בינינו תחרות.

עיסאווי פריג': זה נושא חוק יסוד שצריך לנהל אותו בוועדת החוקה, בצורה מהותית, לא בצורה זולה ופוליטית כמו שאתם עושים.

עיסאווי פריג': אתם קבלני הרס.

עיסאווי פריג': אתם - - -

יואב קיש: ביטן רוצה להתייחס למה שנאמר.

יואב קיש: בבקשה.

דוד ביטן: אתם אוהבים להיעלב.

עיסאווי פריג': מה זה "אוהבים להיעלב"?

עיסאווי פריג': ספור עד 10 לפני שאתה מוציא את המילים.

דוד ביטן: אוסאמה אמר שחוק הלאום הזה פוגע ב-20% מתושבי ישראל.

דוד ביטן: אז אמרתי: זה הבית היהודי.

דוד ביטן: אנחנו כמובן מדינה דמוקרטית והזכויות של המיעוט הערבי הן זכויות קיימת וכמובן אין לנו שום התנגדות - - - לכן זה הבית היהודי וזכותנו לחוקק חוק ש - - -

אחמד טיבי: אתה אמרת – יש לכם 23 מדינות.

עיסאווי פריג': אין לי אף מדינה, זו המדינה שלי.

עיסאווי פריג': אתה לא תקבע לי.

דוד ביטן: אתם חיים במדינת ישראל שהיא בית הלאום של הבית היהודי.

אחמד טיבי: אתה והבוס שלך אובססיביים מהבית היהודי.

דוד ביטן: ולגבי הנושא הזה של קריאה ראשונה, אתם יכולים להירגע.

דוד ביטן: לא בטוח שזה יעבור קריאה ראשונה - - -

<קריאות: - - -

מרב מיכאלי: אדוני, קודם כל אני רוצה להגיד שאנחנו כולנו התוודענו לקיומה של הוועדה המשותפת המיועדת מדבריו של ראש הממשלה.

מרב מיכאלי: ראש הממשלה בפתיחת ישיבת סיעת הליכוד הודיעה לעם שהוקמה הוועדה המשותפת.

יואב קיש: שזו הכוונה, להקים.

יואב קיש: כן.

יואב קיש: זו כוונת הקואליציה.

מרב מיכאלי: אני לתומי למדתי שיש רשות מבצעת ורשות מחוקקת, ולא שראש הממשלה מודיע לכנסת שמוקמת ועדה משותפת, לפני שוועדת הכנסת דנה בזה ואני לא בכלל לא מדברת על העובדה שהאופוזיציה בכלל לא יודעה בעניין הזה, כי זה הנוהג החדש שלכם, להגיע להסכמות בתוך הקואליציה, כאילו הקואליציה היא המדינה.

מרב מיכאלי: אני רוצה להגיד בהקשר הזה – כשאתם אמרתם קודם לחברי הכנסת פה "כשאתם תבחרו".

מרב מיכאלי: הם נבחרו.

מרב מיכאלי: אנחנו נבחרנו.

מרב מיכאלי: "כשאתם תיבחרו", אוחנה אמר.

יואב קיש: אה, כשתהיו בקואליציה, הוא אמר.

עיסאווי פריג': - - -

<קריאות: - - -

אמיר אוחנה: כשאתם תהיו בקואליציה ואנחנו באופוזיציה.

מרב מיכאלי: אנחנו נבחרנו, אני מרגישה צורך להזכיר לכם שאנחנו מייצגות ומייצגים חלקים מהציבור שבחרו בנו, והכנסת הזו אמורה לעבוד באופן כזה שהיא מייצגת את כל חלקי הציבור.

מרב מיכאלי: בטח ובטח הרכבים של ועדות אמורים להיקבע בתיאום בין הקואליציה והאופוזיציה, סדרי הבית.

מרב מיכאלי: זה אל"ף-בי"ת.

מרב מיכאלי: אבל אני רוצה להגיד למהות העניין שמדובר פה בחוק יסוד שנוגע להגדרה של מדינת ישראל.

מרב מיכאלי: אין יותר בסיסי ויסודי מזה.

מרב מיכאלי: ההגדרה של מדינת ישראל, מי היא, מה היא, לא רק איך היא מגדירה את עצמה אלא באמת, הדברים הכי יסודיים שנובעים מזה.

מרב מיכאלי: ואת זה אתם עושים בקומבינה.

מרב מיכאלי: ממש קומבינה.

מרב מיכאלי: במקום שחוק יסוד לאן שהוא צריך ללכת, לוועדת החוקה, שזה מה שהיא אמורה לעשות, ראש הממשלה עושה קומבינה בתוך הקואליציה כי זה מה שכולנו בשבילכם – האזרחיות והאזרחים ומדינת ישראל.

מרב מיכאלי: זה קומבינה בשביל לשבת בשלטון ולחלק למקורבים.

מרב מיכאלי: ככה זה נראה.

מרב מיכאלי: מילא שזו בושה ושערורייה, זה מסוכן.

מרב מיכאלי: המדינה הזו לא יכולה להיות לא יהודית ולא דמוקרטית כשאתם מתנהלים ככה.

אחמד טיבי: האמת היא שדעתנו על חוק הלאום ידועה.

אחמד טיבי: מטרתה לבטל את הערך דמוקרטיה ולחזק את הערך הלאומי-לאומני.

אחמד טיבי: זה בהחלט מתאים לקואליציה הנוכחית.

אחמד טיבי: זה מתאים לביבי, לביטן, לבנט – לטיפוסים האלה, ולפרקטיקה, להצהרות שלהם.

אחמד טיבי: מה נפל על ראש הממשלה בימים האחרונים שהוא אץ להביא את זה לפני הפגרה?

אחמד טיבי: משהו קרה.

אחמד טיבי: לא אפקט גבאי אלא אפקט הצוללות.

יעל גרמן: בוודאי.

אחמד טיבי: וראש הממשלה צולל ולוקח אותנו לתהומות של גזענות ולאומנות.

אחמד טיבי: זה מה שעושה ראש הממשלה.

אחמד טיבי: כל פעם כשיש מצוקה, יש חקירות, יש העמקת חקירות – יש חוק לאומני, חוק לאומי, חוק גזעני.

אחמד טיבי: ותמיד אבל תמיד מפלגת כולנו שם, כדי לתמוך.

אחמד טיבי: לא היתה פעם אחת שכולנו לא תמכה בחוק פשיסטי או גזעני של הקואליציה הזו.

אחמד טיבי: נטו אופורטוניזם.

אחמד טיבי: נטו לאומנות, נטו גזענות.

אחמד טיבי: זאת קואליציה שהיא חסרת בושה והיא עושה חוקים למה?

אחמד טיבי: כי אתם יכולים.

אחמד טיבי: יש לכם רוב דורסני.

אחמד טיבי: מביאים הצעה במקום לוועדת החוקה לוועדה משותפת, מבטלים את השפה הערבית.

אחמד טיבי: אני רוצה שתבינו שגם אם תבטלו את השפה הערבית ותודיעו שיידיש היא השפה הכי נפוצה בעולם או שתחשבו שעברית היא שפת הרוב בעולם, ערבית תמשיך להיות השפה של המקום הזה, יוצאת מהאדמה, מהרגבים.

אחמד טיבי: זה הקשר בינו, ביני ובין האדמה.

אחמד טיבי: אי אפשר לבטל את הקשר הזה.

אחמד טיבי: אתם מבטלים סממן לאומי של קולקטיב לאומי, למרות שזה קיים בחוק.

אחמד טיבי: לכן, רבותי, יכול להיות שבסוף תצליחו להעביר את החוק הזה, חוק דיכטר.

אחמד טיבי: יכול להיות שתצליחו להוסיף פה סעיף ושם סעיף, ואז ביטן יגיד לאוסאמה – יש לכם 23 מדינות.

אחמד טיבי: אבל יש לנו רק מולדת אחת והיא בטייבה, ביפו, נצרת, רהט, בגליל.

אחמד טיבי: תמיד תהיה בטוח, אדוני היושב-ראש, גם אתה וגם ביטן - - -

דוד ביטן: מה קרה שאתה - - -

אחמד טיבי: אני אבקש ממך לחזור בך ממה שאמרת.

אחמד טיבי: הפרשה מסתיימת אם תגיד : אני מוחק את הדברים שלי מהפרוטוקול.

אחמד טיבי: ולכן, אדוני היושב-ראש, אנחנו ניאבק בחוק הזה ושהנציגים שלנו בוועדה הזו יהיו אוסאמה סעדי ועבדאללה אבו מערוף.

אחמד טיבי: אל"ף, שניהם המיעוט שנפגע מהחוק – אחד בוועדת חוקה ואחד בוועדת כנסת.

אחמד טיבי: לאחר מכן, מרצ מקבלת אחד בתמיכתנו.

אחמד טיבי: אנחנו 13.

אחמד טיבי: מפלגת העבודה מקבלים 3?

אחמד טיבי: זה לא היחס בינינו לבין מפלגת העבודה – המחנ"צ, 1 ל-3.

אחמד טיבי: ולכן הדבר הטבעי ביותר – שאנחנו נקבל 2, ולא אכפת לנו מה אחרים יקבלו.

יואב קיש: אי אפשר 7-8, חייב להיות מספר זוגי.

אחמד טיבי: תפתור את זה.

אחמד טיבי: אתה, בחוק, בוועדת החקירה של פישמן פתרתם את הבעיה.

דוד ביטן: אין לנו בעיה.

דוד ביטן: מה אתם רוצים מאתנו, שאנחנו נפתור לכם את הבעיה באופוזיציה?

אחמד טיבי: אתם גם יכולים – או להוריד, או להוסיף.

יואל חסון: אנחנו, במחנה הציוני, עובדים עכשיו על תיק - - -

אחמד טיבי: אם אתה - - - אם אתם רוצים שאנחנו נעזוב את הוועדה, שלא יהיו ערבים, אנחנו גם מוכנים.

דוד ביטן: אבל למה אתה פונה אלי?

דוד ביטן: אתה צריך לפנות אליהם, אל המחנ"צ.

אחמד טיבי: במקרה הזה, אם לא נגיע לסיכום, והמשותפת עומדת בזכות עצמה, אף אחד לא מייצג אותנו.

אחמד טיבי: או שיש לנו 2, או שערבים מחרימים את הוועדה.

יואל חסון: על תיק 100 הימים איך לתקן את כל הנזקים הפרלמנטריים שאתם עושים בכנסת הזו.

יואל חסון: השימוש הזה של בכלים של הקמות ועדות מהסוג הזה, לא היה מעולם ביזיון בצורה כזאת.

יואל חסון: אתם מתייחסים לכנסת במקרה הטוב כאל ועד בית שכונתי.

יואל חסון: אתם מקימים פה ועדות על ועדות, אתם כבר לא יודעים מי מנהל מה ומי עושה מה, אתם גורמים נזק גדול לדמוקרטיה הישראלית - - - אני אחכה שתקשיב לי.

יואל חסון: אתם גורמים נזק גדול מאוד לכנסת, לכוחה של הכנסת, ואולי באמת אתם שוכחים שיש גלגל ענק בפוליטיקה הישראלית, ויום אחד אתם תשבו – כן, יום אחד אתם תשבו באופוזיציה ואתם תגלו את הנזקים שאתם עשיתם, רק אני מאמין שאנחנו נהיה הגונים יותר ונתקן את כל הנזקים.

יואב קיש: רק שנייה.

יואב קיש: חבר הכנסת עבדאללה אבו מערוף ייכנס כנציג ועדת הכנסת וחברת הכנסת נורית קורן תיכנס כנציגת ועדת החוקה, ואז אנחנו במאזן כוחות יותר מדמה בין הרשימה המשותפת למחנה הציוני.

יואב קיש: -

רויטל סויד: אבל למה אתם לא - - -

יואב קיש: לא, לא יקרה.

יואב קיש: 16 חברים, 8 מכל ועדה.

יואב קיש: כנראה שלא היינו צריכים למחוק את זה מלכתחילה.

יואב קיש: בבקשה, חבר הכנסת יואל חסון.

יואב קיש: תעשו את הוויכוחים בחוץ.

יואל חסון: אם היה באמת חשוב לכם להגדיר את אופיה של מדינת ישראל ולסגור קצוות כפי שאתם חושבים שצריך לסגור, אז היינו פועלים פה בכנסת לעשות חוקה למדינת ישראל.

יואל חסון: זה מה שהיינו צריכים לעשות.

יואל חסון: בהנחה שאנחנו לא עושים את זה, אז אם הייתם באמת הגונים ובאת חרדים לאופייה היהודי והדמוקרטי של מדינת ישראל הייתם קוראים לראשי האופוזיציה והיינו מקיימים דיון משותף על הצעת חוק משותפת של עיגון מגילת העצמאות כחוק במדינת ישראל.

יואל חסון: זה הדבר הנכון לעשות.

יואל חסון: הרי מה האמת שעומדת כאן?

יואל חסון: מה האמת שעומדת מאחורי הדברים?

יואל חסון: מנחם בגין – מה, הוא היה שמאלני?

יואל חסון: אני שואל.

יואב קיש: אתה שואל אותי?

יואב קיש: אני לא חושב.

יואל חסון: הוא לא חשב על החוק הזה.

יואל חסון: יצחק שמיר היה שמאלני?

יואל חסון: אני שואל.

יואב קיש: אני מניח שאתה יודע את התשובה.

יואב קיש: האמת, בתור אחד שהיה בכל מיני מפלגות, אולי התבלבלת.

יואב קיש: אולי אתה מבולבל.

יואל חסון: אז הם לא היו שמאלנים והם לא חשבו שצריך את החוק הזה.

יואל חסון: אתה יודע למה הם לא חשבו שצריכים את החוק הזה?

יואל חסון: כי לא היה להם את בנט.

יואל חסון: לא היה להם את נפתלי בנט.

יואב קיש: טוב, הגענו לנאומים, אז דקה לסיום.

יואל חסון: אולי כבר תדרכו על הג'וק הזה שנקרא נפתלי בנט ותחסלו אותו פוליטית, כבר?

יואל חסון: ותתמודדו אתו?

יואב קיש: אני מבקש, תחזור בך מדבריך.

יואב קיש: אתה לא תקרא לבנט "ג'וק".

יואב קיש: סליחה.

<קריאות: - - -

יואל חסון: אבל ג'וק זה בעל חיים.

<קריאות: - - -

יואב קיש: הוא חוזר בו מדבריו.

יואל חסון: אני אומר – באמת, תתמודדו עם הדבר שנקרא נפתלי בנט.

יואל חסון: אתם לא יכולים להטריף פה את כל המדינה הזו כי בנט כל הזמן מאתגר אתכם מימין ומושך אתכם למחוזות הזויים עם הצעות חוק במסלולים לא דמוקרטיים.

דוד ביטן: כבוד היו"ר, כיוון שראיתי שאוסאמה נפגע מהדברים שלי והוא חבר שלי, אני מבקש שדברי ימחקו מהפרוטוקול.

יואב קיש: איזה דברים?

יואב קיש: מה שפגע באוסאמה.

יואב קיש: בסדר.

יואל חסון: אפשר גם את הג'וק להוריד?

יואב קיש: הורדנו ג'וק ומקקים.

<קריאות: אני שמח שהרגענו את הרוחות בעניין הזה.

<קריאות: אחרון הדוברים, היושב-ראש המיועד של הוועדה, חבר הכנסת אמיר אוחנה.

<קריאות: בבקשה.

אמיר אוחנה: תודה לך, אדוני היושב-ראש.

אמיר אוחנה: שמענו כאן מגוון די רחב של דעות ועמדות.

אמיר אוחנה: על דבר אחד אין מחלוקת וכולם מסכימים – שזה הוא דבר חקיקת היסוד אולי החשוב ביותר מאז 92, ואולי אפילו בכלל הוא באמת יורד, כמו שאמרו כאן, לשורשו של עניין.

אמיר אוחנה: אתמול פנה אלי היועץ המשפטי של הכנסת וביקש לשוחח איתי, שוחחנו שיחה ארוכה, מעמיקה.

אמיר אוחנה: אני חושב שמדבריו היה מאוד ברור שהדרישה להעביר את החוק בקריאה ראשונה עד סוף המושב, זאת אומרת – בפרק זמן של שבועיים, היא לא ריאלית.

אמיר אוחנה: אני חושב שהיא מאוד בעייתית, ואם נרצה אכן לעשות זאת נצטרך לשבת יומם ולילה, מעכשיו ועד סוף המושב, גם אז לא בטוח שנצליח.

אמיר אוחנה: אבל הטענה שעלתה כאן כאילו יש פה מחטף וקומבינה – ושמעתי את זה- היא בדיוק הפוכה למציאות משום שוועדת החוקה - - - כן, זה טיעון שובה לב, מדובר בחוק יסוד, אז ודאי הוא צריך להגיע לוועדת החוקה.

אמיר אוחנה: אבל ועדת החוקה עוסקת במגוון של נושאים כל ימות השנה, ויש על סדר יומה ערימה של דברים.

אמיר אוחנה: פה החליטו, בגלל חשיבותו של החוק, בגלל העובדה שרואים בו משהו מכונן, מכונן תרתי משמע – גם מכונן כלפי מדינת ישראל וגם כי זו חקיקת יסוד כלפי אותם מכוננים, לא מחוקקים – להקים ועדה מיוחדת - - -

יואל חסון: משותפת.

אמיר אוחנה: משותפת, שתעסוק ותייחד את עצמה אך ורק לעניין הזה.

אמיר אוחנה: ובכך היא תעסוק לא בשלל של נושאים, מגוון של נושאים, ותקדיש ששעה או שעתיים בשבוע לעניין הזה, אלא תעסוק אך ורק בעניין הזה.

אמיר אוחנה: אני חושב שזה מדגיש את החשיבות שהממשלה רואה לעניין הזה.

יעל גרמן: מה זה משנה?

יעל גרמן: אין בזה היגיון - - -

אמיר אוחנה: לכן הוועדה הזו תורכב מנציגות של האופוזיציה והקואליציה, ועדת חוקה, ועדת הכנסת.

אמיר אוחנה: אני חושב שיש ממש בטענה שעלתה מצד חברי שיש מקום לפחות משני נציגים של הרשימה המשותפת לאור העובדה שמדובר בחוק באמת כל כך משמעותי שיש לו השלכות גם על המיעוט הערבי בישראל.

אמיר אוחנה: לכן אני שמח – אמרתי את זה גם ליושב-ראש הקואליציה - - -

עיסאווי פריג': אתה מודה שיש לו השלכות.

עיסאווי פריג': יש לו השלכות, הה?

עיסאווי פריג': על המיעוט הערבי.

יואב קיש: כל חוק יש לו השלכות על כל המדינה.

דוד ביטן: - - -

אמיר אוחנה: לכן אני שמח שנמצא פה הפתרון.

אמיר אוחנה: המשפט האחרון – אני רוצה להגיד מה אני דורש מעצמי ומבקש מיתר חברי הוועדה, שמיד נצביע עליהם כאן.

אמיר אוחנה: אני דורש מעצמי, ואני אומר את זה בלי שמץ של ציניות לבוא בלב פתוח ובנפש חפצה.

אמיר אוחנה: אני לא מחויב לאף נוסח.

אמיר אוחנה: אני אשמע את כל ההצעות.

אמיר אוחנה: אני חושב שכולנו צריכים לדרוש את זה מעצמנו, ולהגיע להסכמה גם אם לא מוחלטת, הרי ודאי לא נגיע להסכמה מוחלטת, אבל רחבה ככל האפשר, לפחות בקרב המפלגות הציוניות להביא את הרעיון הציוני לידי המימוש טוב ביותר עבור מדינת ישראל.

יואל חסון: מגילת העצמאות.

יואל חסון: בוא ניקח את מגילת העצמאות.

יואב קיש: תודה, סיימנו את רשימת הדוברים.

יואב קיש: אני רוצה שני דברים לקרוא, ולהתייחס.

יואב קיש: אחד, עשינו תיקון.

יואב קיש: אני מקריא שוב את רשימת החברים, למען הסר ספק, ועל זה נצביע.

יואב קיש: הוועדה תהיה בת 16 חברים,8 מכל ועדה, לפי ההרכב הבא – מטעם ועדת הכנסת, חבר הכנסת אמיר אוחנה יכהן כיושב-ראש, רוברט אילטוב אברהם נגוסה יואב בן צור, איילת נחמיאס ורבין, מיקי זוהר, יואל חסון ועבדאללה אבו מערוף.

יואב קיש: מטעם ועדת החוקה, חוק ומשפט: טלי פלוסקוב,יעל גרמן, ניסן סלומינסקי, אורי מקלב, ציפי לבני, מיכל רוזין, אוסאמה סעדי ונורית קורן.

יואב קיש: אני רוצה לציין שהרוב הקואליציוני פה יהיה 9 חברים מול 7, ובהתייחס להערות שנאמרו – אז ראשית, בניגוד למה שרצו בהתחלה, הקטנו את החברים בצורה שתשמור על פרופורציה שמתאימה לכנסת וזה נעשה באמת מתוך כבוד לשמירה על יחסי הכוחות בכנסת.

יואב קיש: מעבר לזה נאמרו פה כל מיני דברים לא לגמרי מדויקים.

יואב קיש: חוק יסוד: משאל עם, משנת 2014 נידון בוועדה משותפת של ועדת החוקה וועדת הכנסת.

יואב קיש: גם הוא היה חוק יסוד חדש ומשטרי.

יואב קיש: הנושא הזה של רוב דורסני – לדעתי אסור ולא היה צריך להיאמר במקרה הזה שאנחנו מטפלים בו.

יואב קיש: אנחנו רואים בזה חשיבות גדולה, ובעניין הזה אנחנו מודים – חשיבות גדולה שהחוק הזה יובל על ידי הליכוד.

יואב קיש: היינו יכולים לעשות את זה בוועדת החוקה, חוק ומשפט, ואם היה צריך גם היינו מכניסים את אמיר לוועדת החוקה, אז עם כל הכבוד, חברים, זה לא העניין.

יואב קיש: העניין הוא שבאמת שילבנו בוועדה אנשים משתי הועדות האלה, שאני חושב שיובילו את המהלך הזה.

יואב קיש: חבר הכנסת יואל חסון, למשל, חתום על הצעה כזו, דומה, בכנסות קודמות.

יואב קיש: לכן אני מעלה את ההצעה להצבעה.

יואל חסון: דומה, לא זהה.

יואב קיש: מי בעד?

יואב קיש: ירים את ידו.

יואב קיש: בעד – 12

יואב קיש: נמנעים – אין ההצעה נתקבלה.

יואב קיש: ההצעה התקבלה.

יואב קיש: אני מודה לכם, הישיבה נעולה.